title: Ayanis
text: Ayanis tir ralma ke Urartu gazaxo. Ref lizuk tir yoltkiraf gu Ağartı Kalesı ise poke Ağartı wida, arte 35 km- lente Van koe ronefa Turka tigir. Ralma moe arestafa ventotsa arte 250 m- ticukon ice Van uzda tigir. Va vawa wal Tushpa is Erciş stujeyer. Bak -VII-eafa decemda moni -673 AGJ gazon gu Rusa II zo zabduyur ise gu Rusahinili Eidoru kai ( wid lente Eiduru mefta ) zo yoltayar enide gu milyoltafi Rusahinili ( Toprakkale ) zo waltrakuyur. Ayanis tiyir tana ralmapa ke Urartu ise lanedje dace tiyir kelu. Moe raporafa venta zo vegeduyur ise welma tiyir vas 400 x 150 m- vawale folkayenafa migexa. Gan ruftacek moni -650 AGJ ape zo vilayar aze me di zo malvegeduyur.